**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίστε τις παρακάτω προτάσεις, ως προς την ορθότητά τους γράφοντας τη λέξη «Σωστό» ή «Λάθος» δίπλα στον αριθμό που αντιστοιχεί στην κάθε πρόταση:

1. Η *Επαναγωγή* ήταν μία συλλογή νομοθετημάτων που καθόριζαν με ακρίβεια τις αρμοδιότητες του αυτοκράτορα και του πατριάρχη.

2. Έδρα του κράτους του Καρλομάγνου υπήρξε η Ρώμη.

3. Τολμηροί βυζαντινοί μεγαλέμποροι επιχειρούσαν μακρινά ταξίδια για να εμπορευτούν πολύτιμα αγαθά κατά τη διάρκεια του 11ου αιώνα.

4. Ο πατριάρχης Φώτιος φαίνεται ότι ήταν ο εμπνευστής της θεωρίας των δύο εξουσιών, του αυτοκράτορα και του πατριάρχη.

5. Το κράτος της Ηπείρου ιδρύθηκε και οργανώθηκε στις αρχές του 13ου αιώνα από τον Θεόδωρο Λάσκαρη. (μονάδες 5)

**(ΙΙ)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. Κατάληψη της Προύσας από τους Οθωμανούς

β. Καθιέρωση χρήσης της πυξίδας και του πρυμναίου πηδαλίου

γ. Πρώτη Σταυροφορία

δ. Επιδημία βουβωνικής πανώλης στη Δυτική Ευρώπη

ε. Έναρξη της εικονομαχίας

(μονάδες 5)

 **Μονάδες 10**

**1.β.** Να εξηγήσετε το περιεχόμενο των παρακάτω ιστορικών όρων: *λογοθέτης του Δρόμου, βασάλος.*

 **Μονάδες: 7+8=15**